b'\n_START_ARTICLE_\nAthletic Bilbao\n_START_PARAGRAPH_\nAthletic Club (baskovsko Athletic Kluba), bolj znan pod imenom Athletic Bilbao (baskovsko Bilboko Athletic Klub) je \xc5\xa1panski nogometni klub iz Bilbaa. Ustanovljen je bil leta 1898 in trenutno igra v La Ligi, 1. \xc5\xa1panski nogometni ligi._NEWLINE_Athletic Bilbao ima z doma\xc4\x8dih tekmovanj 8 naslovov dr\xc5\xbeavnega prvaka, 23 naslovov prvaka \xc5\xa1panskega kraljevega pokala, 2 naslova prvaka \xc5\xa1panskega superpokala ter 1 naslov prvaka pokala Eve Duarte. V evropskih tekmovanjih pa sta Athleticova najbolj\xc5\xa1a rezultata dva naslova podprvaka Evropske lige in sicer iz sezon 1976/77 in 2014/15._NEWLINE_Doma\xc4\x8di stadion Athletica je San Mam\xc3\xa9s, ki sprejme 53,289 gledalcev. Barve dresov so rde\xc4\x8da, bela in \xc4\x8drna. Nadimka nogometa\xc5\xa1ev so Los Leones/Lehoiak ("Levi") in Rojiblancos/Zuri-gorriak ("Rde\xc4\x8de-beli").\n_START_SECTION_\nRivalstvo\n_START_PARAGRAPH_\nRival Athletica je Real Sociedad. Njuni dvoboji so znani pod imenom Basque Euskal Derbia (Baskovski derbi).\n_START_SECTION_\nZanimivosti\n_START_PARAGRAPH_\nAthletic Bilbao dr\xc5\xbei proti Barceloni hkrati najve\xc4\x8djo zmago in najve\xc4\x8dji poraz. Zmaga: 12-1 (8. februar 1931), poraz: 0-7 (3. februar 2001)._NEWLINE_Nadimek "Levi" so nogometa\xc5\xa1i Athletica dobili zato, ker je bil njihov stari stadion zgrajen v bli\xc5\xbeini cerkve San Mam\xc3\xa9s. Mam\xc3\xa9s je bil pol legendarni zgodnji kristjan, katerega so Rimljani vrgli levom. Ta je leve umiril in pozneje postal svetnik.'